als_Latn dik_Latn sag_Latn
Që pas asaj që ndodhi në Beograd në ndeshjen e zhvilluar mes Shqipërisë dhe Serbisë (droni, sherri masiv, tifozët vendas në fushë dhe pikët e hequra në tavolinë), shumë futbollistë kuqezi që jetonin jashtë vendit dhe që ishin në “qendër të ciklonit” për veprimet e tyre, janë mundur t’i fshehen disi kamerave dhe, mes tyre, njëri është padiskutim djaloshi nga Prishtina, Taulant Xhaka, i kthyer tashmë në idhull për gjithë shqiptarët pasi mbrojti flamurin e ardhur me dron mbi stadiumin e Beogradit. Nga ajo ditë, kanë kaluar gati tre muaj, por mesfushori 23-vjeçar i Bazelit, e ka mbajtur gojën “të mbyllur”, përjashto disa momente kur ka folur sepse “i detyruar” nga çështjet burokratike. Shumë i heshtur, tepër i vendosur, shembulltura e një profesionisti të vërtetë, vetëm pak kohë më parë firmosi kontratën e tij të re me skuadrën e Bazelit, deri në 2018-n. Aktualisht, Bazeli është duke u stërvitur në Spanjë, ku po zhvillon një minifazë përgatitore. Pikërisht duke përfituar nga kjo, “Bazelonline.ch” i ka bërë një intervistë, duke e “thumbuar” për disa tema, nga Beogradi, tek firma e kontratës së rinovuar, por edhe interesat e klubeve, apo së fundmi ngjarjet në Paris, ku terroristët vranë plot 20 persona.
– Taulant Xhaka, keni rinvuar kontratën tuaj me Bazelin. Sa intensive ishin negociatat dhe a keni menduar për disa skuadra të tjera ku mund të transferoheshit,nëse s’do të vinte rinovimi?
– Mund të them se negociatat nuk ishin edhe aq intensive sa mendohet. Kam bërë disa reflektime, sigurisht, por e dija që Bazeli do të më priste, kështu që dola në përfundimin se më e mira për të dy palët do të ishte të vazhdonim raportin, shtyrë edhe nga fakti se trajneri Paulo Soza beson tek mua dhe më ka dhënë mundësi të rritem edhe më shumë. Ndiej tepër besim.
– Ju sapo thatë që nuk ishin aq intensive… Na shpjegoni më mirë
– Kam zhvilluar tre takime me drejtuesit e Bazelit. Dy të parat me tim atë dhe të tretin me agjentin tim. Sigurisht, isha gati të firmosja, pa asnjë problem, thjesht prisja kontratën e re mbi tavolinë, gjë që ndodhi rrjedhimisht.
– Sa i vërtetë kanë qenë interesimi i skuadrave të tjera? Mes tyre, ka dalë edhe emri i Milanit…
– S’di të them, vërtet, sepse e dëgjova punën e Milanit edhe unë në internet. Sa për interesimet e tjera, mund të them se s’ka pasur asgjë konkrete.
– Të mos harrojmë që Bazeli, përpara një viti e gjysmë, ju kishte dhënë në huazim tek skuadra e Grasshoper. A mund ta kishit imagjinuar se dy vjet më pas do të vinte dita kur do të ishit në pozitën për të rinovuar kontratën me klubin?
– Jo edhe aq. Por, kur u ktheva tek Bazeli, më shumë se gjysmë viti më parë, vendosa që të jap më të mirën deri në fund të kontratës dhe aty, me kalimin e kohës, kuptova se mund të isha tepër i rëndësishëm për skuadrën.
– Shumë besonin se në drejtimin e trajnerit Paulo Soza do të ishte më e vështirë për ju, duke qenë se nuk ishte ndonjë i fiksuar pas aspektit mbrojtës dhe kërkonte më shumë lojë sulmuese, ndryshe nga Murat Jakin. Çfarë menduat?
– Nuk mendova kaq shumë. Por, sigurisht, do të kishte përzierje letrash, kjo është e qartë (duke iu referuar roleve të ndryshme në fushë)
– Pse nuk ndodhi ashtu si shumë mendonin, pra që trajneri Soza do t’iu linte jashtë projektit taktik?
– Sepse trajneri Soza erdhi më takoi, biseduam dhe tregoi se vlerësonte shumë rolin tim në skemat taktike të skuadrës. Ndoshta, e bëj këtë detyrë më së miri dhe ai ka nevojë për futbollistë të tillë.
– Por, t’i nuk je Zidan…
– Dhe nuk kam për të qenë ndonjëherë, jam tipi i punëtorit që lufton
– Je edhe shumë futbollist emocional. Eshtë pjesë e karakterit tënd?
– Jo, aspak
– Shpesh ju kemi parë edhe të ndiqni kundërshtarin dhe të bëni faulla e ndërhyrje të rënda
– E di këtë gjë dhe ndodh që shpesh të bezdis lojtarët për shkak të karakterit tim dhe tipit impulsiv që jam
– Pse?
– Sepse vetëm unë e di këtë gjë dhe e di se duhet të përmirësohem në këtë aspekt.
– Po thua që mund të jesh një futbollist më i mirë?
– Po, sa më pak kartona të verdhë, aq më mirë do të ishte. Por, kam nevojë të pushoj më shpesh
– Sigurisht, por të frenosh euforinë dhe impulsivitetin s’është e lehtë
– E di, por kam mësuar të jem më i ftohtë në lojë, edhe pse adrenalina është e lartë dhe si një pompë të shtyn të mos tërhiqesh.
– Pikërisht ashtu si bërë në tetor, kur nuk u përmbajtët dot emocionalisht në sfidën e Beogradit mes Serbisë dhe Shqipërisë?
– Nuk dua të flas më për atë që ndodhi në atë ndeshje
– Pse jo?
– Sepse ndodhem në grumbullim me Bazelin dhe jo skuadrën e Kombëtares. Nuk është mirë që të flas për diçka që lidhet me Kombëtaren kur luaj me skuadrën e klubit
– Sidoqoftë, ishte e lehtë për ju që një ditë pas ndeshjes t’iu rikthehej qetësia
– Tani jam padiskutim më i qetë
– Ishte pak e vështirë që të përqëndroheshit në punën tuaj pas asaj që ndodhi në Serbi?
– Di të dalloj më së miri gjërat, ndaj s’e kisha aspak të vështirë
– Jeni mysliman. Çfarë mendimi keni për eventet në Paris, ku terroristët përdorën fenë islamike për të goditur dhe shkaktuar viktima?
– Mbeta i shokuar, por si njeri, jo si praktikues i fesë. Nuk ka rëndësi feja ime në këtë aspekt
– Çfarë ka ndryshuar për ju në jetën e përditshme?
– Jo, asgjë. Më kanë trajtuar të gjithë mirë. Kam lindur në Zvicër, për mua ka vetëm një Zot për të gjithë personat. Dhe unë s’jam një mysliman i devotshëm. E shihni tatuazhin në parakrah? (tregon tatuazhin). Një mysliman i devotshëm s’do ta kishte bërë kurrë.
– A mendon se bota në të ardhmen do të jetë më e mirë, apo më e vështirë për t’u jetuar?
– Eshtë e vështirë të thuhet. Shpresoj vetëm që evente si ajo në Paris të mos përsëriten më. Por, ka njerëz të mirë dhe të këqinj kudo.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn